"เลโก้" การลงทุนที่ดีกว่าหุ้นและทองคำ!? - FINNOMENA
มีสถิติออกมาว่าถ้านับตั้งแต่ปี 2000 จนถึงปัจจุบันราคา เลโก้ ในแต่ละรุ่นที่ออกมา มีราคาเพิ่มขึ้นถึงปีละ 12% ซึ่งหากใครซื้อเพื่อเก็งกำไร ราคานั้นจะให้ผลตอบแทนดีกว่า หุ้น ทองคำ หรือฝากแบงค์ซะอีก!!
20 พ.ย. 2559

มีสถิติออกมาว่าถ้านับตั้งแต่ปี 2000 จนถึงปัจจุบันราคา เลโก้ ในแต่ละรุ่นที่ออกมา มีราคาเพิ่มขึ้นถึงปีละ 12% ซึ่งหากใครซื้อเพื่อเก็งกำไร ราคานั้นจะให้ผลตอบแทนดีกว่า หุ้น ทองคำ หรือฝากแบงค์ซะอีก!!
เวปไซต์ BrickPicker.com เผยว่า ชุดเลโก้ที่เป็นที่ต้องการนั้น ส่วนมากจะเป็น ชุดที่ออกตามรอบภาพยนตร์, ชุดสถานที่สำคัญ หรือแบรนด์ต่างๆ เช่น Star Wars, ทัชมาฮาลในอินเดีย, โฟล์คสวาเกน เป็นต้น
และแน่นอนถ้ายิ่งชุดเลโก้นั้นยังอยู่ในสภาพสมบูรณ์ พร้อมกล่อง ราคาก็จะยิ่งแพงขึ้น ซึ่งส่วนใหญ่จะทำการซื้อขายกันผ่านอีเบย์
ยกตัวอย่างชุด “Cafe Corner” ที่ขายในปี 2007 ที่ราคา 90 ยูโร ปัจจุบันขายกันถึง 2,000 ยูโร!!
โดย BrickPicker.com ยังได้แนะนำ 7 เคล็ดลับการลงทุนในเลโก้ให้ด้วยดังนี้
หากคุณชอบรุ่นไหนเป็นพิเศษ ให้ซื้อเก็บไว้ให้ตัวเองชุดนึง และเผื่อเก็งกำไรอีกชุดนึง
พยายามเก็บรุ่นที่เป็น Limited edition หรือออกมาขายแค่ช่วงสั้นๆ
พยายามเก็บรุ่นที่ผลิตตั้งแต่ปี 2000 เป็นต้นไป เนื่องจากเป็นที่ต้องการมากกว่ารุ่นเก่ากว่านั้น
จงเก็บกล่องของมันไว้ด้วย รวมของที่อยู่ในกล่องทุกอย่างเลย มันจะช่วยเพิ่มมูลค่าได้อีกตอนขายต่อ
รักษาสภาพกล่องให้สมบูรณ์เข้าไว้ โดยอาจเก็บไว้ในที่แห้ง ไม่โดนแดด และอย่าซ้อนกล่อง
ขนาดของชุดไม่สำคัญ ทั้งชุดเล็ก และชุดใหญ่ สามารถทำกำไรได้ทั้งนั้น
อย่าทำตัวละคร (Lego Minifigures) ของชุดนั้นๆ หายเด็ดขาด!!
สุดท้ายนี้ข้อดีของการเก็งกำไรในเลโก้นั้นอยู่ที่ มูลค่าเลโก้ที่เพิ่มขึ้นนั้นจะไม่บูมจนเกิดฟองสบู่แน่ เพราะทางผู้ผลิตเลโก้เองนั้นไม่มีนโยบายส่งเสริมให้กับกลุ่มในตลาดมือสอง เห็นแบบนี้แล้วเราลองมาซื้อเก็บสักชุดสองชุดดีมั้ยเนี้ยย…
อ่านเต็มๆได้ที่ : http://www.telegraph.co.uk/investing/shares/lego-a-better-investment-than-shares-and-gold/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
lego
เลโก้
แชร์บทความ: